
ประกาศองค์การบริหารส่วนตำบลประจัน
เรื่อง  มาตรการประหยัดพลังงานขององค์การบริหารส่วนตำบลประจัน
..........................................................

		ตามที่  ให้ทุกส่วนราชการควบคุมดูแลการใช้น้ำมันเชื้อเพลิงและไฟฟ้าอย่างประหยัด โดยกำหนดเป้าหมายให้ลดจำนวนหน่วยการใช้น้ำมันและไฟฟ้าจากเดิม เมื่อเปรียบเทียบกับเดือนเดียวกันอย่างน้อยร้อยละ 10 นั้น   ตามที่องค์การบริหารส่วนตำบลประจัน มีแผนปฏิบัติการ  “รวมพลังประหยัดพลังงาน”  ซึ่งเป็นนโยบายการดำเนินงานอนุรักษ์พลังงานภายในองค์การบริหารส่วนตำบลประจัน
		เพื่อให้บุคลากรขององค์การบริหารส่วนตำบลประจัน อำเภอยะรัง  จังหวัดปัตตานี ทุกระดับมีความตระหนักถึงความสำคัญของการอนุรักษ์พลังงานและให้ความร่วมมือลดปริมาณการใช้ไฟฟ้า  น้ำประปา  และน้ำมันเชื้อเพลิง  และใช้พลังงานอย่างระมัดระวัง  ไม่รั่วไหลสูญเปล่า  จึงให้บุคลากรทุกคนในหน่วยงานปฏิบัติตามวิธีการปฏิบัติ  ดังนี้
		1.  การประหยัดไฟฟ้า
		กำหนดให้ใช้ไฟฟ้าภายในสำนักงานองค์การบริหารส่วนตำบลประจัน โดยมีมาตรการดังต่อไปนี้
1.1 เครื่องปรับอากาศ
		ให้เริ่มระยะเวลาเปิด – ปิดเครื่องปรับอากาศห้องปฏิบัติงานในแต่ละวันให้สั้นลง ดังนี้
	-  เริ่มเปิดเวลา  09.30  น.
	-  ปิดระหว่างเวลา  12.00 น. – 13.00 น.
	-  ปิด  16.00  น. หรือก่อนเวลาเลิกงานประมาณ 30 นาที หากมีภารกิจที่จะต้อง   
             ปฏิบัติงานนอกเวลา ให้เปิดเฉพาะที่จำเป็นต้องปฏิบัติงาน
			- ตั้งอุณหภูมิของเครื่องปรับอากาศให้อยู่ที่ 25-26 องศา (ประหยัดพลังงานได้ 10  %)
		-  ให้นักการ/ภารโรงทำความสะอาดแผ่นกรองอากาศ  เครื่องปรับอากาศอย่าง
   น้อยเดือนละ  1  ครั้ง
1.2  ไฟฟ้าส่องสว่าง
	-  ให้เปิดไฟส่องสว่างในห้องปฏิบัติงานและในสำนักงานเฉพาะดวงที่จำเป็นเท่านั้น
-  ในเวลากลางคืนให้ผู้อยู่เวรยามเปิดไฟฟ้าเพื่อแสงสว่างเท่าที่จำเป็นเพื่อรักษา	   ความปลอดภัยของอาคารต่าง ๆ  ภายในเขตสำนักงาน
-  ปิดไฟและเครื่องใช้ไฟฟ้าทุกชนิดเมื่อเลิกงานหรือออกจากที่ทำงานทุกครั้ง
1.3  เครื่องคอมพิวเตอร์และเครื่องใช้สำนักงาน
	-  ห้ามมิให้เปิดเครื่องคอมพิวเตอร์โดยไม่มีการใช้งาน
-  ในกรณีที่ไม่ใช้เครื่องถ่ายเอกสารเป็นเวลานาน ๆ  ควรปิดเครื่องถ่ายเอกสาร
			-  ให้ส่วนโยธาตรวจสอบอุปกรณ์ไฟฟ้าทุกครั้ง   ถ้ามีการชำรุดโดยดำเนินการ				   ประมาณราคาซ่อมแซม และ ดูแลรักษาให้อยู่ในสภาพใช้งานอยู่เสมอ

		2.  การประหยัดเชื้อเพลิง
	กำหนดให้ใช้น้ำมันเชื้อเพลิงรวมแต่ละเดือน โดยมีมาตรการดังต่อไปนี้
		2.1 ให้ข้าราชการและลูกจ้าง ทุกคนใช้รถยนต์เท่าที่จำเป็นและเป็นไปอย่างประหยัดและต้อง		      ขออนุมัติก่อนทุกครั้ง
		2.2  กรณีไปราชการในเส้นทางเดียวกันให้เดินทางโดยรถคันเดียวกัน
		2.3  ควรใช้โทรศัพท์  โทรสาร  และอินเตอร์เน็ตหรือบริการส่งเอกสารแทนการเดินทางไป		       ติดต่อด้วยตนเองเพื่อเป็นการประหยัดน้ำมัน
		2.4  ให้หมั่นตรวจสอบสภาพรถ
		2.5  ควรขับรถด้วยความเร็วคงที่ไม่เกิน  90  กม./ ชม.
		2.6 ให้พนักงานขับรถดับเครื่องยนต์ทุกครั้งขณะจอดคอย
		2.7  ให้พนักงานขับรถศึกษาเส้นทางก่อนการเดินทาง จัดให้มีแผนที่เส้นทางประจำรถ          		       ใช้เส้นทางลัดเพื่อประหยัดน้ำมันเชื้อเพลิง
		3.  การประหยัดน้ำ
		3.1  ให้ใช้น้ำอย่างประหยัด  ให้กองช่างหมั่นตรวจสอบการรั่วไหลของน้ำเพื่อลดการสูญเสีย  ให้		      คนงานหมั่นดูแลให้อยู่ในสภาพใช้งานได้ปกติ ถ้ามีอุปกรณ์ใด ๆ ชำรุดให้แจ้งผู้เกี่ยวข้อง          		      ทราบเพื่อดำเนินการซ่อมแซม
		3.2  การรดน้ำต้นไม้ควรรดในเวลาเช้าเพราะช่วงเช้าอากาศเย็นทำให้การระเหยของน้ำน้อยลง
		3.3  การใช้น้ำทำความสะอาดภาชนะหรืออื่น ๆ  ควรใช้อย่างประหยัด

		จึงประกาศให้ทราบโดยทั่วกัน  ทั้งนี้ให้เริ่มใช้มาตรการฯ ตั้งแต่บัดนี้เป็นต้นไป

			ประกาศ  ณ  วันที่  30  เดือนมิถุนายน  พ.ศ. 2564

